Title: พระราชบัญญัติโอนกรรมสิทธิ์ที่ธรณีสงฆ์ วัดโคกหม้อ ตำบลปากแรด อำเภอบ้านโป่ง จังหวัดราชบุรี ให้แก่การรถไฟแห่งประเทศไทย พ.ศ. 2508

พระราชบัญญัติ
โอนกรรมสิทธิ์ที่ธรณีสงฆ์
วัดโคกหม้อ
ตำบลปากแรด
อำเภอบ้านโป่ง จังหวัดราชบุรี
ให้แก่การรถไฟแห่งประเทศไทย
พ.ศ. ๒๕๐๘

ภูมิพลอดุลยเดช
ป.ร.
ให้ไว้ ณ วันที่
๑๔ ธันวาคม พ.ศ. ๒๕๐๘
เป็นปีที่ ๒๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรโอนกรรมสิทธิ์ที่ธรณีสงฆ์
วัดโคกหม้อ ตำบลปากแรด อำเภอบ้านโป่ง จังหวัดราชบุรี ให้แก่การรถไฟแห่งประเทศไทย
จึงทรงพระกรุณาโปรดเกล้าฯ
ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้

มาตรา ๑  พระราชบัญญัตินี้เรียกว่า พระราชบัญญัติโอนกรรมสิทธิ์ที่ธรณีสงฆ์
วัดโคกหม้อ ตำบลปากแรด อำเภอบ้านโป่ง จังหวัดราชบุรี ให้แก่การรถไฟแห่งประเทศไทย พ.ศ.
๒๕๐๘

มาตรา ๒[๑] 
พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่ธรณีสงฆ์ วัดโคกหม้อ
ตำบลปากแรด อำเภอบ้านโป่ง จังหวัดราชบุรี
ภายในแนวเขตตามแผนที่ท้ายพระราชบัญญัตินี้ ให้แก่การรถไฟแห่งประเทศไทย

มาตรา ๔ 
ให้รัฐมนตรีว่าการกระทรวงคมนาคมรักษาการตามพระราชบัญญัตินี้

ผู้รับสนองพระบรมราชโองการจอมพล
ถนอม  กิตติขจรนายกรัฐมนตรี

[เอกสารแนบท้าย]

๑.
แผนที่ท้ายพระราชบัญญัติโอนกรรมสิทธิ์ที่ธรณีสงฆ์ วัดโคกหม้อ ตำบลปากแรด
อำเภอบ้านโป่ง จังหวัดราชบุรี ให้แก่การรถไฟแห่งประเทศไทย พ.ศ. ๒๕๐๘

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชบัญญัติฉบับนี้ คือ
เนื่องในการสำรวจที่ดินที่จะเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอเมืองนครปฐม
อำเภอกำแพงแสน อำเภอบางเลน จังหวัดนครปฐม อำเภอบ้านโป่ง จังหวัดราชบุรี
และอำเภอสองพี่น้อง อำเภอบางปลาม้า อำเภอเมืองสุพรรณบุรี จังหวัดสุพรรณบุรี พ.ศ.
๒๕๐๑ เพื่อสร้างทางรถไฟสายใหม่ไปยังจังหวัดสุพรรณบุรี
โดยเชื่อมต่อจากทางรถไฟสายใต้ที่สถานีหนองปลาดุก ปรากฏว่าที่ธรณีสงฆ์ วัดโคกหม้อ
ตำบลปากแรด อำเภอบ้านโป่ง จังหวัดราชบุรี ได้อยู่ในเขตที่ที่จะเวนคืนตามพระราชกฤษฎีกาดังกล่าว
การรถไฟแห่งประเทศไทยจึงได้ดำเนินการติดต่อกับกรมการศาสนา
เพื่อขออนุมัติมหาเถรสมาคมโอนกรรมสิทธิ์ที่ธรณีสงฆ์วัดดังกล่าว
ให้แก่การรถไฟแห่งประเทศไทย และมหาเถรสามคมได้อนุมัติแล้ว
จึงเป็นการสมควรที่จะตราพระราชบัญญัติโอนกรรมสิทธิ์ที่ธรณีสงฆ์ วัดโคกหม้อ
ตำบลปากแรด อำเภอบ้านโป่ง จังหวัดราชบุรี ให้แก่การรถไฟแห่งประเทศไทยต่อไป

ละออง/จัดทำ
๑๐ กรกฎาคม ๒๕๔๔

ปาจรีย์/ปรับปรุง
๑ กันยายน ๒๕๔๙

พรรณพร/ปรับปรุง
๑๒ มีนาคม ๒๕๖๒

[๑]
ราชกิจจานุเบกษา เล่ม ๘๒/ตอนที่ ๑๑๔/ฉบับพิเศษ หน้า ๑๓/๓๑ ธันวาคม ๒๕๐๘